John Hickenlooper

John Wright Hickenlooper (født 7. februar 1952 i Narberth i Pennsylvania) er en amerikansk politiker som representerer Demokratene. Fra 2021 er han senator og representerer Colorado. Han var guvernør i Colorado fra 2011 til 2019. Hickenlooper ønsket å bli Demokratenes kandidat under presidentvalget i USA 2020, men trakk seg og stilte i stedet i senatsvalget. 

Han vant guvernørvalget i Colorado 2010 med 50,7% av stemmene mot to andre kandidater. Hickenlooper var borgermester i Denver fra 2003 til 2011, og ble i 2005 kåret til en av de fem beste borgermesterne i de store byene av TIME Magazine. Han var populær, og ble i 2007 gjenvalgt med 87% av stemmene.

Hickenlooper er kveker.

4. mars 2019 kunngjorde Hickenlooper at han ville stille som presidentkandidat ved valget i 2020. Han trakk seg fra prosessen den 15. august samme år. 22. august kunngjorde han at han ville stille til valg som senator for Colorado. Han vant over den sittende republikanske senatoren Cory Gardner i valget 3. november 2020.

Referanser

Eksterne lenker 
 
 
 

Personer fra Montgomery County i Pennsylvania
Guvernører i Colorado
Senatorer fra Colorado
Borgermestere i Denver
Kandidater til presidentvalget i USA 2020